Id-Direttiva tal-Kummissjoni 96/87/KE
tat-13 ta' Diċembru 1996
li tadatta għall-progress tekniku d-Direttiva tal-Kunsill 96/49/KE dwar l-approssimazzjoni tal-liġijiet ta' l-Istati Membri rigward it-trasport ta' merkanzija perikoluża bil-ferrovija
(Test b'referenza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 96/49/KE tat-23 ta' Lulju 1996 fuq l-approssimazzjoni tal-liġijiet ta' l-Istati Membri rigward tat-trasport ta' merkanzija perikoluża bil-ferrovija [1], u b'mod partikolari l-Artikolu 8 tagħha,
Billi r-Regolamenti dwar it-trasport internazzjonali ta' merkanzija perikoluża bil-ferrovija, normalment magħrufa bħala RID, kif emendati għandhom ikunu mehmuża mad-Direttiva 96/49/KE bħala l-Anness u jkunu applikabbli mhux biss għat-trasport bejn il-fruntieri, iżda wkoll għat-trasport ġewwa l-Istati Membri individwali;
Billi l-Anness tad-Direttiva 96/49/KE fih ir-RID kif applikabbli mill-1 ta' Jannar 1995;
Billi r-RID jiġu aġġornati kull sentejn u għalhekk verżjoni emendata għandha tkun fis-seħħ mill-1 ta' Jannar 1997;
Billi skond l-Artikolu 8, il-modifiki meħtieġa kollha għall-adattament mal-progress xjentifiku u tekniku fil-kamp kopert mid-Direttiva u bil-għan li jiġu allineati mar-regoli l-ġodda għandhom jiġu adottati skond il-proċedura stabilita fl- l-Artikolu 9;
Billi jeħtieġ li wieħed jadatta s-settur għar-regoli ġodda tar-RID u għalhekk li wieħed jemenda l-Anness tad-Direttiva 96/49/KE;
Billi l-miżuri previsti fid-Direttiva huma konformi ma' l-opinjoni tal-Kumitat provduta bl-Artikolu 9 tad-Direttiva 96/49/KE,
ADOTTAT DIN ID-DIRETTIVA:
L-Artikolu 1
L-Anness tad-Direttiva 96/49/KE qiegħed jiġi mmodifikat kif ġej:
"L-Anness jinkludi d-dispożizzjonijiet tar-Regolamenti dwar it-trasport internazzjonali ta' l-merkanzija perikoluża bil-ferrovija (RID), li jidhru fl-Anness I ta' l-Appendiċi B għall-Cotif, kif applikabbli b'effett mill-1 ta' Jannar 1997, bil-ftehim li "il-Partijiet Kontraenti" u "l-Istati jew il-ferroviji" jinbidli ma' "l-Istat Membru".
NB:
Il-verżjonijiet tar-RID fil-lingwi uffiċjali kollha tal-Komunità għandhom jiġu ppublikati hekk kif t-test bil-lingwi kollha jkun lest."
L-Artikolu 2
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva qabel l-1 ta' Jannar 1997. Huma għandhom jinformaw minnufih lill-Kummissjoni dwar dan.
Meta l-Istati Membri jadottaw dawn il-miżuri, dawn għandu jkun fihom referenza għal din id-Direttiva jew għandu jkun hemm magħhom referenza simili fl-okkażjoni tal-publikazzjoni uffiċjali tagħhom. Il-metodi kif isiru dawn ir-referenzi għandhom jiġu stabiliti mill-Istati Membri.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet tal-liġi nazzjonali li huma jadottaw fil-kamp irregolat minn din id-Direttiva.
L-Artikolu 3
Din id-Direttiva għandha tidħol fis-seħħ l-għada tal-pubblikazzjoni tagħha fil-Ġurnal Uffiċjali tal-Komunitajiet Ewropej.
L-Artikolu 4
Din id-Direttiva hija indirizzata lill-Istati Membri.
Magħmula fi Brussel, fit-13 ta' Diċembru 1996.